## Zaključci

### NN 17/1993 (3.3.1993.), Zaključci

# VLADA REPUBLIKE HRVATSKE

Na posebnoj sjednici Vlade Republike Hrvatske, koju je na temelju svojih
ustavnih ovlasti sazvao i njoj predsjedavao predsjednils Republike dr.
Franjo Tudman, provedena je temeljita rasprava o problemima narušavanja
pravnog poretka i o poduzimanju mjera za suzbijanje kriminala u gospodarskom
i pravnom sustavu. Osim članova Vlade na sjednici su prisustvovali predsjednik
Ustavnog suda, predsjednik Vrhovnog suda. državni odvjetnik, predsjednik
Privrednog suda i javni pravobranitelj Hrvatske.

Nakon što je uvodno istaknuto da i unatoč ratu, gospodarskim poteškoćama,
velikom broju izbjeglica i prognanika, ne može biti ni najmanjeg odstupanja
od glavnih smjernica naše politike niti od izgradnje demokratske pravne
države, u raspravi je utvrđeno da su uzroci i izvorišta porasta kriminala
u gospodarskom i pravnom sustavu:

1. u općim okolnostima proizašlima iz raspada bivše jugoslavenske drevne
zajednice, napuštanja socijalistićkoga sustava i naročito zbog posljedica
agresije na Hrvatsku a također i rata u susjednoj BiH;

2. u nedjelotvornosti sustava zakonskih i drugih odredbi zbog ostataka
staroga ali i nedovršenosti novoga sustava;

3. u nedostatku koordinacije. pače i inertnosti pojedinih tijela državne
uprave, osobito slabosti i neučinkovitosti postojećih kontrolnih mehanizama
u provedbi propisa i odluka;

4. u voluntarizmu, oportunizmu i nedosljednosti dužnosnika i djelatnika
državne uprave na svim razinama, u provedbi državne politike i konkretnih
odluka te primjeni zakona i drugih propisa;

5. u nedovoljnoj kadrovskoj i materijalnoj osposobljenosti organa vlasti
i državne uprave; Iako se s pravom može konstatirati da pojave narušavanja
pravnog poretka i kriminala u nas nisu prisutnije no u drugim demokratshim
državama, a osobito ne u onima koje prolaze slićne promjene, Vlada je konstatirala
da smjesta valja pristupiti njihovu energičnom suzbijanju, pa je donijela
sljedeće

## ZAKLJUČKE

1. Medu različitim pojavama kriminalnih radnji, od kojih neke dosežu
zabrinjavajuće razmjere, posebnu pozornost treba posvetiti suzbijanju svih
pojavnosti terorizma, nasilja, ratnog profiterstva, financijskih malverzacija,
uključujući promet krivotvorenog novca i nelegalnu trgovinu devizama, krađe
automobila, krivotvorenja dokumenata, malverzacije i protupravnog prisvajanja
imovine u pretvorbi vlasništva, zloupotrebe položaja, trgovine i širenja
droge, pranja novca, utaja poreza, mita i korupcije, kao i maloljetničke
delikvencije.

2. Radi suzbijanja svih tih pojava nadležni vladini resori i sva tijela
državne uprave trebaju poduzeti neodložno i sustavno potrebne djelotvorne
korake u pravnom i provedbenom smislu.

3. Vlada Republike Hrvatske mora ubrzati izgradnju suvremenog, pravnog
sustava, posebno njegova gospodarskog dijela, poreznog sustava i ustroja
državne uprave. Ona stoga preuzima obvezu, u najkraćem roku, donijeti osnovne
propise u izgradnji državnog i gospodarskg ustroja temeljenog na načelima
slobodnog tržišta, privatnog poduzetništva i pluralističkog vlasništva.
Pri tome će se ukloniti sve odredbe koje omogućuju samovoljno postupanje,
ili otežavaju razgraničenje kriminala od poduzetništva i suvremenih načela
poslovanja. Valja utvrđiti jasna pravila poslovanja te spriječiti neke
oblihe protupravnih menagerskih kredita i kupnje kapitala; a temeljem društvenih
sredstava ili sredstava poduzeća plaćenim osiguravajućim organizacijama
uz istodobnu isplatu premija u gotovu novcu putem banaka, financijski inženjering
i drugi oblici nezakonitog poslovanja. Odgovarajući driavni organi moraju
poduzeti potrebne korake za reviziju svih otvorenih ili prikrivenih zlouporaba
u već skIopljenim ugovorima.

4. Potrebno je ubrzano pristupiti osposobljavanju i opremanju svih potrebnih
hontrolnih mehanizama, revizorskih službi. financijske policije, devizne
inspekcije i carine, radi suzbijanja gospodarskog kriminala i narušavanja
pravnog poretka

5. Donošenjem Zakona o drtavnoj upravi treba osigurati pretpostavke
za jedinstvexli teritorijalni i upravni državni ustroj te djelotvorno funhcioniranje
sustava drevne uprave i lokalne samouprave, vodeći računa o racionalizaciji
i štednji na svim razinama.

6. Valja pospješiti pretvorbu društveknog vlasništva u smislu otklanjanja
svih zlouporaba i slabosti u privatizaciji radi postizanja većeg učinka
u dotoku novog kapitala za obnovu i oživljavanje sveukupnog gospodarskog
života. U tu svrhu Vlada će, kao žurnu i nužno potrebitu mjeru gospodarske
politike, donijeti propis kojim se u pretvorbi daje prednost ulaganjima
i upisu dionica u gotovu novcu. Vlada će sustavno pratiti provedbu pretvorbe
društvenog vlasništva, njegovu zakonitost i svrsishodnost, kako bi onemogućila
pojave obezvređivanja nacionalnog kapitala. Vlada će predložiti da se na
sljedećoj sjednici Sabora razmotre dosadašnji rezultati pretvorbe kao i
mjere za ubrzanje i veću učinkovitost provedbe privatizacije.

7. Vlada će s posebnom pozornošću prići davanju upravnih i poreskih
olakšica za povratak iseljenika u zemIju, za njihovo ulaganje u obnovu
i izgradnju domovine, osobito za uvoz sredstava za proizvodnju.

8. Načelno treba težiti povećanju plaća u ovisnosti od rezultata poslovanja,
ali plaće i zarada poslovodnih organa u javnim poduzećima i onima s večinskina
udjelom državnog kapitala (direktora, članova upravnih odbora), treba svesti
u okvire primjerene vremenu i gospodarskim i socijalnim prilikama u zemlji.

9. Svi državno upravni organi moraju osigurati zakonitost u svekolikom
postupanju. Osobitu pozornost posvetiti provedbi propisa o poštivanju gradanskih
i ljudskih prava i sloboda te prava o nacionalnim manjinama, etničkim i
nacionalnim zajednicama.

10. Treba poduzeti odlučne korake na svim razinama u djelatnosti svih
tijela, djelatnika i dužnosnika civilnih i vojnih vlasti, za uklanjanje
svih ostataha birokratskih naslaga socijalistićkog sustava, kao i svih
pojava samovoljnog, nasilničkog i protupravnog postupanja prema građanima.
U provedbi ovih zaključaka treba polaziti od spoznaje da se uspjesi i pozitivni
rezultati u uklanjanju svih narušavanja pravnog poretka i u suzbijanju
kriminala na svim područjima mogu postići jedino dosljednošću u utvrđivanju
osobne odgovornosti svih sudionika u državnoj upravi i javnom životu, u
zaštiti i poštivanju prava građana ali i u njihovu ispunjavanju obveza
prema svojoj državi.

Zagreb, 17. veljače 1993.

Predsjednik Republike Hrvatske

**dr. Franjo Tudman, v. r.**

Predsjednik Vlade

**ing. Hrvoje Šarinić, v. r.**

Ostalo, NN 17/1993-274